साल की विदाई वेला में पर्यटकों से गुलजार दुर्ग
भास्कर संवाददाता | चित्तौड़गढ़
सालका आखिरी सप्ताह और स्कूल, काॅलेज से लेकर अदालतों सरकारी विभागों तक में छुटिट्यों के दौर से दुर्ग पर टयूरिस्ट सीजन एकदम से उफान पर गया। इतवार को तो किले के साथ जैसे शहर भी पर्यटकों से गुलजार था। चारों ओर हाईवे से दुर्ग तक शहर की सड़कों पर भांति-भांति के माॅडल नंबरों की गाड़ियां पूरे दिन सरपट दौड़ती नजर आई। महीने का आखिरी रविवार होने से शहर का व्यापारी वर्ग भी संडे पिकनिक मूड पर ज्यादा नजर आया। दो दिन से व्यू पाइंट विंडो पर पर्यटकों का आंकड़ा तीन से चार हजार चल रहा है, जो सामान्य की तुलना में ढाई से तीन गुणा है। बिना शुल्क वाले स्मारक देखने वालों की संख्या अलग है।
साल के आखिरी दिनों का आनंद लेने के लिए देश -दुनिया के कई लोग अपने परिवार सहित पर्यटन स्थलों की ओर मुखातिब है। आम तौर पर हर साल इन दिनों में चित्तौड़ दुर्ग पर भी पर्यटन सीजन यौवन पर रहना आम बात है, पर इस सीजन में यह संख्या और ज्यादा नजर रही है। खास बात यह कि इसमें गुजरात, महाराष्ट्र मध्यप्रदेश के साथ-साथ यूपी, दिल्ली, हरियाणा और राजस्थान के विभिन्न जिलों से भी लोग किले पर रहे हैं गत 20 दिसंबर बाद से पर्यटकों की संख्या बढ़ती गई। यह दौर करीब एक सप्ताह और बने रहने का अनुमान है।
यूं उछला टयूरिज्म
दिनांक देशी विदेशी
21दिसंबर 1416 21
22 दिसंबर 1215 22
23 दिसंबर 1432 56
24 दिसंबर 2713 54
25 दिसंबर 3426 126
26 दिसंबर 3851 120
नोट:यहसंख्या दुर्ग के व्यू पोइंट पर लिए गए टिकटों के आधार पर है।
चित्तौड़ दुर्ग पर पर्यटकों की बहार है। रविवार को गोमुख कुंड के रास्ते पर आते-जाते पर्यटक।
मेवाड़ी डिश दाल बाटी की डिमांड ज्यादा
दुर्गदेखने रहे अधिकांश पर्यटक लंच शहर या इसके आसपास ही ले रहे हैं। इसके लिए होटल, ढाबों पर ज्यादातर दाल बाटी, चूरमा की डिमांड कर रहे हैं। एक होटल प्रबंधक के अनुसार दाल, बाटी, मक्का की रोटी, गुड, सरसो की सब्जी की भी डिमांड हैं।
वींटर वैकेशन में पर्यटन बूम के चलते शहर के बड़े होटल, धर्मशालाओं के साथ वीआईपी विजिटस से सर्किट हाउस तक पूरा पैक चल रहा है। सर्किट हाउस में 20 से 26 दिसंबर तक अधिकांश कमरे बुक रहे, 24 25 दिसंबर को तो पूरी तरह पैक रहा। चारों वीवीआईपी कमरों के साथ 12 अन्य कमरों में बुकिंग रही। मंत्रियों के अलावा कई राज्यों के न्यायाधीशों बोर्ड सदस्यों, सीनियर अधिकारियों के पहुंचने से कमरे बुक रहे। सांवलियाजी विश्रान्ति गृह भी दो दिन पैक रही। एक होटल व्यवसायी के अनुसार 31 दिसंबर तक होटल लगभग बुक है। आरटीडीसी होटल के रवि चतुर्वेदी ने बताया कि आॅनलाइन बुकिंग होने से अधिकांश कमरें 31 तक बुक है। कई पर्यटक बैरंग लौट रहे हैं।
hin_Deva npi_Deva hin_Deva hin_Deva hne_Deva hin_Deva bho_Deva bho_Deva bho_Deva bho_Deva bho_Deva bho_Deva hin_Deva hin_Deva bho_Deva bho_Deva hin_Deva